
ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 80 

8 Φεβρουάριου 1996 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 3023/95 

Οργανισμός Εσωτερικής Υπηρεσίας της Κοινότητας Παντο¬ 
κράτορα Νομού Ζακύνθου. 

Η ΠΕΡΙΦΕΡΕΙΑΚΗ ΔΙΕΥΘΥΝΤΡΙΑ Ν. ΖΑΚΥΝΘΟΥ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως αντι- 
καταστάθηκαν με το άρθρο 26 του Ν. 1832/89 και το άρθρο 8 
του Ν. 2307/95. 

2. Την αρ. 592/1992 απόφαση του Νομάρχη Ζακύνθου 
«περί υπαγωγής του προσωπικού της Κοινότητας Παντοκρά¬ 
τορα στο Α' μέρος του Ν. 1188/81» που δημοσιεύθηκε στο 
ΦΕΚ 89/92 τ. Β'. 

3. Την γνωμοδότηση του Υπηρεσιακού Συμβουλίου των 
ΟΤΑ Ν. Ζακύνθου όπως αυτή διατυπώνεται στο αρ. 32/ 
24.5.95 πρακτικό του. 

4. Την αρ. 72/4.10.95 απόφαση του Κοινοτικού Συμβου¬ 
λίου Παντοκράτορα σχετικά με την ψήφιση Ο.Ε.Υ. της Κοινό¬ 
τητας, αποφασίζουμε: 

Εγκρίνουμε την αρ. 72/4.10.95 απόφαση του Κοινοτικού 
Συμβουλίου Παντοκράτορα Ν. Ζακύνθου, σχετικά με την ψή¬ 
φιση Οργανισμού Εσωτερικής Υπηρεσίας της Κοινότητας, 
που διαρθρώνεται όπως αναλυτικά διατυπώνεται στο συνημ¬ 
μένο στην παρούσα έντυπο, το οποίο αποτελεί αναπόσπαστο 
μέρος της παρούσας. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Ζάκυνθος, 23 Ιανουάριου 1996 

Η Περιφερειακή Διευθύντρια 
ΚΑΤΕΡΙΝΑ ΚΟΥΤΑΛΑ 


ΟΡΓΑΝΙΣΜΟΣ ΕΣΩΤΕΡΙΚΩΝ ΥΠΗΡΕΣΙΩΝ 
ΚΟΙΝΟΤΗΤΑΣ ΠΑΝΤΟΚΡΑΤΟΡΑ 
ΝΟΜΟΥ ΖΑΚΥΝΘΟΥ 

Κεφάλαιο Α' 

Διάρθρωση και Αρμοδιότητες Υπηρεσιών 
Άρθρο 1 

Διάρθρωση Υπηρεσιών 

Η Κοινότητα Παντοκράτορα διαρθρώνεται στις εξής διοικη¬ 
τικές ενότητες: 

1. Αυτοτελές Τμήμα Οικονομικής - Διοικητικής Υπηρεσίας 
συγκροτούμενο από τους εξής τομείς αρμοδιοτήτων: 


- Τομέας Οικονομικού Προγραμματισμού. 

- Τομέας Εσόδων και Κοινοτικής περιουσίας. 

- Τομέας Δαπανών και Προσωπικού. 

- Τομέας Διοικητικής υποστήριξης. 

- Τομέας Δημοτικής Κατάστασης. 

- Τομέας Χορήγησης Αδειών, Αγροτικών, Τουριστικών, 
Πολιτιστικών και Κοινωνικών θεμάτων. 

- Τομέας Κοινοτικής αστυνομίας. 

2. Αυτοτελές Τμήμα Τεχνικής Υπηρεσίας συγκροτούμενο 
από τους εξής τομείς αρμοδιοτήτων: 

- Τομέας Προγραμματισμού. 

- Τομέας Τεχνικών Μελετών/Έργων και Προμηθειών. 

- Τομέας Συνεργείων εκτέλεσης έργων/εργασιών. 

Αρθρο 2 

Αυτοτελές Τμήμα Οικονομικής - Διοικητικής Υπηρεσίας 

2.1. Κύρια Αντικείμενα Οικονομικής - Διοικητικής Υπηρε¬ 
σίας. 

Η Οικονομική - Διοικητική Υπηρεσία έχει ως κύρια αντικεί¬ 
μενα τα εξής: 

1. Έλεγχος και τήρηση των διαδικασιών οικονομικού προ¬ 
γραμματισμού και ελέγχου της Κοινότητας (Περιοδικοί προϋ- 
πολογισμοί/απολογισμοί, ταμειακά προγράμματα, εσωτερι¬ 
κός έλεγχος, οικονομική πληροφόρηση κ,λπ.). 

2. Ελεγχος και τήρηση των διαδικασιών/βεβαίωσης των 
κάθε φύσης εσόδων της Κοινότητας. 

3. Τήρηση των διαδικασιών ελέγχου των δαπανών της Κοι¬ 
νότητας. 

4. Διαχειριστική παρακολούθηση της περιουσίας της Κοι¬ 
νότητας. 

5. Ελεγχος και τήρηση των διαδικασιών εισπράξεων και 
πληρωμών. 

6. Ελεγχος και τήρηση των διαδικασιών λογιστικής απεικό¬ 
νισης των οικονομικών πράξεων της Κοινότητας. 

7. Φροντίδα για τις διαδικασίες διοίκησης προσωπικού της 
Κοινότητας. 

8. Καταγραφή και συντήρηση του συστήματος καταγραφής 
και στη συνέχεια αξιοποίηση των στοιχείων Δημοτικής κατά¬ 
στασης της Κοινότητας. 

9. Γραμματειακή υποστήριξη των πολιτικών οργάνων και 
των υπηρεσιών της Κοινότητας. 

10. Χορήγηση αδειών, συντονισμός και διαχείριση Αγροτι¬ 
κών, Τουριστικών, Πολιτιστικών και Κοινωνικών θεμάτων της 
Κοινότητας. 

11. Αστυνόμευση, έλεγχος τήρησης κανονιστικών αποφά¬ 
σεων κ.λπ. 

2.2. Ειδικότερα αντικείμενα της Οικονομικής - Διοικητικής 
Υπηρεσίας κατά Τομέα. 

2.2.1. Τομέας Οικονομικού Προγραμματισμού. 

1. Συγκέντρωση στοιχείων, διευρεύνηση και κατάρτιση των 
ετησίου προϋπολογισμού δαπανών λειτουργίας της Κοινότη¬ 
τας και των αντίστοιχων προϋπολογισμών εσόδων της Κοινό¬ 
τητας. 

2. Κατάρτιση και εισήγηση του συνολικού ετήσιου προϋπο¬ 
λογισμού δράσης και λειτουργίας της Κοινότητας. 

3. Προώθηση του προϋπολογισμού προς έγκριση σύμφωνα 
με τις ισχύουσες διατάξεις. 

4. Τήρηση των διαδικασιών και αρχείων και παρακολού¬ 
θηση της εξέλιξης του προϋπολογισμού. Εξαγωγή των απο¬ 
κλίσεων μεταξύ προϋπολογισθέντων και απολογιστικών με¬ 
γεθών. 

5. Σύνταξη του ετησίου οικονομικού απολογισμού της Κοι¬ 
νότητας. 

6. Επεξεργασία οικονομικών στοιχείων και εξαγωγή συμπε¬ 
ρασμάτων για την εκμετάλλευση και το κόστος παροχής συ¬ 
γκεκριμένων υπηρεσιών της Κοινότητας προς τους πολί¬ 
τες. 

7. Εισήγηση της τιμολογιακής πολιτικής της Κοινότητας ως 
προς τη χρέωση ανταποδοτικών υπηρεσιών προς τους πολί¬ 
τες. 

8. Διαμόρφωση και παρακολούθηση του ταμειακού προ¬ 
γράμματος της Κοινότητας με τη συνεχή παρακολούθηση των 
υποχρεώσεων και των αναμενομένων εισπράξεων. 

2.2.2. Τομέας Εσόδων και Κοινοτικής Περιουσίας. 

α. Διαχείριση Εσόδων. 

1. Συγκέντρωση στοιχείων για την εξακρίβωση των υπο- 
χρέων και του ύψους των χρηματικών υποχρεώσεων προς την 
Κοινότητα των φυσικών προσώπων που είναι εγκατεστημένα 
στην περιοχή της Κοινότητας ή των κάθε είδους τουριστικών 
και λοιπών επιχειρήσεων της περιοχής, για φόρους, εισφο¬ 
ρές, τέλη, δικαιώματα που περιοδικά πρέπει να καταβάλλο¬ 
νται στην Κοινότητα με βάση τις ισχύουσες κάθε φορά διατά¬ 
ξεις της νομοθεσίας, και τις αποφάσεις της Κοινοτικής Αρ- 

χής- 

2. Ελεγχος της ακρίβειας των μεγεθών με βάση τα οποία 
υπολογίζονται το ύψος ανά υπόχρεο των προηγουμένων φό¬ 
ρων, εισφορών, τελών, δικαιωμάτων κ.λπ. 

3. Δημιουργία και τήρηση αρχείων υποχρέων για την κατα¬ 
βολή των επιμέρους ποσών Που αποτελούν τακτικά έσοδα 
της Κοινότητας. 

4. Επεξεργασία στοιχείων και περιοδικοί υπολογισμοί του 
ύψους των οφειλομένων ποσών κατά κατηγορία προσόδου. 

5. Κατάρτιση βεβαιωτικών καταλόγων υποχρέων και αντι¬ 
στοίχων οφειλομένων ποσών κατά κατηγορία προσόδου. 

6. Μέριμνα για την ενημέρωση των υποχρέων για την κατα¬ 
βολή των προηγουμένων οφειλομένων ποσών και μέριμνα για 
την τήρηση των διαδικασιών που ισχύουν για τις προσφυγές 
των υποχρέων όταν αμφισβητούν το ύψος των οφειλομένων 
ποσών. 

7. Οριστικοποίηση των βεβαιωτικών καταλόγων μετά την 
ολοκλήρωση των διαδικασιών των τυχόν προσφυγών για την 
εκτέλεση των αντίστοιχων εισπράξεων. 

8. Τήρηση των αντιστοίχων διαδικασιών και έκδοση βεβαιώ¬ 
σεων/αδειών που σχετίζονται με την είσπραξη διαφόρων τε¬ 
λών, δικαιωμάτων ή εισφορών. 

9. Τήρηση των διαδικασιών, αρχείων και γενικά λογαρια¬ 
σμών του λογιστικού συστήματος της Κοινότητας που αφο¬ 
ρούν τα εισπρακτέα και τα πραγματοποιηθέντα έσοδα της 
Κοινότητας, σύμφωνα με τις ισχύουσες διαδικασίες. 

10. Κατάρτιση των περιοδικών καταστάσεων εισπραχθέ- 
ντων και εισπρακτέων εσόδων. 


β. Διαχείριση Κοινοτικής Περιουσίας. 

1. Τήρηση αρχείου της κοινοτικής ακίνητης περιουσίας. 

2 Μέριμνα για την αξιοποίηση/εκμετάλλευση της κοινοτι¬ 
κής ακίνητης περιουσίας (μισθώσεις, κατάρτιση σχετικών 
συμβάσεων κ.λπ.). 

3. Τήρηση αρχείου κληροδοτημάτων προς την Κοινότητα 
και μέριμνα για την αξιοποίησή τους. 

4. Τήρηση των διαδικασιών που σχετίζονται με τις δωρεές 
προς την Κοινότητα. 

2.2.3. Τομέας Δαπανών και Προσωπικού 

α) θέματα Προσωπικού - Μισθοδοσίες 

1. Φροντίδα για τη συγκέντρωση των διατάξεων της νομο¬ 
θεσίας και την κανονική εφαρμογή των γενικών ρυθμίσεων 
της Πολιτείας στα θέματα του προσωπικού οποιοσδήποτε 
σχέσης εργασίας της Κοινότητας. 

2. Παρακολούθηση της εφαρμογής και των μεταβολών της 
οργανωτικής δομής και στελέχωσης της Κοινότητας. 

3. Παρακολούθηση της κατανομής σε κάθε στιγμή των θέ¬ 
σεων εργασίας και των στελεχών που απασχολούνται στις 
επιμέρους υπηρεσίες της Κοινότητας. 

4. Τήρηση των διαδικασιών που αφορούν την πρόσληψη,α¬ 
πόλυση, προαγωγή, παραίτηση τοποθέτηση, μετακίνηση, 
απόσπαση, μετάταξη κλπ. του προσωπικού της Κοινότητας 
με οποιαδήποτε σχέση εργασίας, σύμφωνα με τις εκάστοτε 
ισχύουσες διατάξεις. 

5. Τήρηση των διαδικασιών ελέγχου παρουσίας παροχής 
αδειών, αξιολόγησης και άσκησης πειθαρχικού δικαίου στο 
προσωπικό της Κοινότητας, με οποιαδήποτε σχέση εργασίας 
σύμφωνα με τις εκάστοτε ισχύουσες διατάξεις. 

6. Τήρηση των μητρώων και φακέλλων του προσωπικού της 
Κοινότητας, με οποιαδήποτε εργασιακή σχέση, με τη συγκέ¬ 
ντρωση και καταγραφή των κάθε είδους μεταβολών της οικο¬ 
γενειακής, υπηρεσιακής και ατομικής κατάστασης (προσόντα 
οικογενειακή κατάσταση, υπηρεσιακή εξέλιξη, απόδοση 
αμοιβές, ποινές άδειες, απουσίες κλπ). 

7. Τήρηση των διαδικασιών συγκέντρωσης, καταγραφής 
των πληροφοριών που έχουν σχέση με τον καθορισμό των 
κάθε φύσης αμοιβών και παροχών προς το προσωπικό 
οποιοσδήποτε εργασιακής σχέσης της Κοινότητας. 

8. Παροχή κάθε είδους πληροφοριών ή γραπτών (πιστοποι¬ 
ητικό, βεβαιώσεις κλπ) προς το προσωπικό της Κοινότητας 
που αφορούν την υπηρεσιακή του κατάσταση. 

9. Συγκέντρωση στοιχείων μεταβολών του προσωπικού ή 
αντίστοιχων καταβληθέντων παροχών ή καταλογισθέντων πο¬ 
σών προς το προσωπικό της Κοινότητας, με οποιαδήποτε ερ¬ 
γασιακή σχέση, που αντιστοιχούν και έχουν επίδραση στην 
καταβολή των αμοιβών τους. 

10. Φροντίδα για την ενημέρωση των αρχείων του προσω¬ 
πικού με τα προηγούμενα στοιχεία και την εξαγωγή των πε¬ 
ριοδικών μισθολογικών καταστάσεων ή γενικά των καταστά¬ 
σεων πληρωμής κάθε είδους αμοιβής προς το προσωπικό της 
Κοινότητας. 

11. Έκδοση των αντίστοιχων χρηματικών ενταλμάτων πλη¬ 
ρωμής για τη διενέργεια των πληρωμών στο προσωπικό. 

12. Φροντίδα για την τήρηση αρχείου καταβληθέντων αμοι¬ 
βών στο προσωπικό της Κοινότητας και έκδοση των αντιστοί¬ 
χων βεβαιώσεων αποδοχών. 

β) Ελεγχος δαπανών 

1. Συγκέντρωση των κάθε φύσης παραστατικών που απαι¬ 
τούνται κατά περίπτωση για την πληρωμή των οφειλών της 
Κοινότητας στους αντίστοιχους δικαιούχους. 

2. Ελεγχος των προηγουμένων παραστατικών, έλεγχος της 
επάρκειας της αντίστοιχης πίστωσης του Προϋπολογισμού 
της Κοινότητας και έκδοση χρηματικών ενταλμάτων πληρω¬ 
μής στους δικαιούχους για τη διενέργεια των πληρωμών. 

3. Έλεγχος των αντίστοιχων δικαιολογητικών παραστατι¬ 
κών κάθε πληρωμής. 

4. Αποστολή των ενταλμάτων στο Ταμείο για τη διενέργεια 
των πληρωμών. 

5. Μέριμνα για την πληρωμή των αποδοχών αμοιβών στους 
με κάθε σχέση εργασίας εργαζόμενους στην Κοινότητα. 

6. Μέριμνα για την απόδοση των κάθε φύσης κρατήσεων 
υπέρ τρίτων που αντιστοιχούν στα επί μέρους εντάλματα πλη¬ 
ρωμής. 

7. Τήρηση των διαδικασιών, αρχείων και γενικά λογαρια¬ 
σμών του λογιστικού συστήματος της Κοινότητας που αφο¬ 
ρούν τις υποχρεώσεις και τις πραγματοποιούμενες πληρωμές 
της Κοινότητας. 

8. Κατάρτιση των περιοδικών καταστάσεων προς πληρωμή 
και πληρωθέντων εξόδων. 

9. Τήρηση αρχείων κάθε είδους παραστατικών και αντίστοι¬ 
χων δικαιολογητικών που χρησιμοποιούνται για την ενημέ¬ 
ρωση του λογιστικού συστήματος της Κοινότητας. 

10. Παροχή κάθε είδους στοιχείων που ζητούνται από Δη¬ 
μόσιες Ελεγκτικές υπηρεσίες σύμφωνα με τις διαδικασίες 
που ισχύουν εκάστοτε. 

2.2.3. Τομέας Διοικητικής υποστήριξης 

1. Παροχή κάθε είδους γραμματειακής υποστήριξης προς 
τον Πρόεδρο της Κοινότητας. 

- Δακτι/λόγράφηση, αναπαραγωγή, διεκπεραίωση και αρ¬ 
χειοθέτηση προσωπικής αλληλογραφίας και αποφάσεων του 
Προέδρου. 

- Ρύθμιση συναντήσεων και επικοινωνιών του Προέ¬ 
δρου. 

- Τήρηση προσωπικού αρχείου εγγράφων του Προέ¬ 
δρου. 

- Τήρηση πρακτικών συναντήσεων ή συμβουλίων στα 
οποία μετέχει ο Πρόεδρος. 

- Συγκέντρωση στοιχείων ή εγγράφων που πρέπει να υπο- 
γραφούν από τον Πρόεδρο και μέριμνα για την υπογραφή και 
τη διεκπεραίωσή τους. 

2. Παροχή κάθε είδους γραμματειακής υποστήριξης προς 
το Κοινοτικό Συμβούλιο, Κοινοτικές Επιτροπές και λοιπά Κοι¬ 
νοτικά Όργανα. 

- Ενημέρωση των μελών του Κοινοτικού Συμβουλίου, για 
το θεματολόγιο της κάθε συνεδρίασης. 

- Μέριμνα για τη συγκέντρωση, αναπαραγωγή και απο¬ 
στολή στα μέλη του Κ.Σ. των διαφόρων εισηγήσεων και γενικά 
του ενημερωτικού υλικού που αντιστοιχεί στα θέματα των συ¬ 
νεδριάσεων. 

- Τήρηση πρακτικών κατά τη διάρκεια των συνεδριά¬ 
σεων. 

- Τήρηση αρχείου πρακτικών και αποφάσεων του Κ.Σ. 

- Δακτυλογράφηση, αναπαραγωγή αποφάσεων και απο¬ 
στολή τους στον Περιφερειακό Διευθυντή. 

- Ενημέρωση του Υπηρεσιακού Μηχανισμού της Κοινότη¬ 
τας για τις εγκεκριμένες αποφάσεις του Κ.Σ. 

- Γραμματειακή υποστήριξη κάθε είδους προς τις μόνιμες 
και έκτακτες επιτροπές που συνιστά η Κοινότητα (ενημέρωση 
για το θεματολόγιο και χρόνο κάθε συνεδρίασης, διανομή ει¬ 
σηγήσεων προς τα μέλη των Επιτροπών, τήρηση πρακτικών, 
τήρηση αρχείου πρακτικών, δακτυλογράφηση/αναπαραγωγή 
εισηγήσεων κλπ.). 

- Τήρηση αρχείου εκπροσώπων της Κοινότητας σε διάφο¬ 
ρους φορείς και όργανα και φροντίδα για την αποστολή στοι¬ 
χείων προς τους προηγούμενους εκπροσώπους, επικοινωνία, 
παραλαβή και εσωτερική διεκπεραίωση των εκθέσεων των 
εκπροσώπων προς την Κοινότητα. 

3. Φροντίδα για τις δημόσιες σχέσεις της Κοινότητας και 
την πληροφόρηση κατοίκων της Κοινότητας. 


4. Τήρηση των διαδικασιών πρωτοκόλλησης των κάθε εί¬ 
δους εισερχομένων εγγράφων. 

Διανομή των εγγράφων στις επιμέρους υπηρεσίες της Κοι¬ 
νότητας. 

5. Τήρηση των διαδικασιών πρωτοκόλλησης των κάθε εί¬ 
δους εξερχομένων από την Κοινότητα εγγράφων Διεκπεραί- 
ωση/αποστολή των εγγράφων αυτών στους αποδέκτες. 

6. Τήρηση ενεργών και ιστορικών αρχείων εγγράφων σύμ¬ 
φωνα με τις ισχύουσες διαδικασίες. 

7. Παροχή κάθε είδους γενικής γραμματειακής υποστήρι¬ 
ξης προς τις διάφορες υπηρεσίες της Κοινότητας (Δακτυλο- 
γραφήσεις/φωτοαντιγραφήσεις κλπ). 

8. Φροντίδα για την εκτέλεση των γενικών βοηθηπκών λει¬ 
τουργιών υποστήριξης για τις ανάγκες των υπηρεσιών της 
Κοινόλτητας (τηλεφωνικό κέντρο τέλεφαξ, ασφάλεια κτιρίων, 
καθαριότητα κτιρίων, γραφείων, εξωτερικές και εσωτερικές 
εργασίες διακίνησης εγγράφων κλπ). 

2 2.5. Τομέας Δημοτικής Κατάστασης 

1. Τήρηση και συνεχής ενημέρωση των μητρώων δημοτο¬ 
λογίου και των οικογενειακών μερίδων δημοτών με βάση τις 
ισχύουσες θεσμοθετημένες διαδικασίες. 

2. Έκδοση πιστοποιητικών ατομικής και οικογενειακής κα¬ 
τάστασης καθώς και κάθε επίσημης βεβαίωσης σύμφωνα με 
τα στοιχεία που αναγράφονται στα προηγούμενα αρχεία και 
πάντοτε με βάση την υφιστάμενη νομοθεσία. 

3. Τήρηση και συνεχής ενημέρωση των μητρώων αρρένων 
της Κοινότητας με βάση τις ισχύουσες θεσμοθετημένες δια¬ 
δικασίες. 

4. Με βάση τα προηγούμενα μητρώα ετοιμασία κάθε ζητού¬ 
μενου καταλόγου, πίνακα ή πιστοποιητικού που σχετίζεται με 
θέματα στρατολογίας. 

5. Τήρηση κάθε απογραφικού στοιχείου που έχει σχέση με 
τους εκλογικούς νόμους την ενημέρωση των εκλογικών κατα¬ 
λόγων. 

6. Τήρηση και συνεχής ενημέρωση αρχείων στα οποία-κα- 
ταγράφονται τα ληξιαρχικά γεγονότα που συμβαίνουν στην 
περιφέρεια της Κοινότητας Παντοκράτορα (γεννήσεις, νόμοι, 
θανάτοι) καθώς και κάθε μεταγενέστερο γεγονός που συν¬ 
δέεται με αυτά (π.χ. βαπτίσεις διαζύγια κλπ), σύμφωνα με τις 
ισχύουσες θεσμοθετημένες διαδικασίες. 

7. Τήρηση αρχείων επισήμων εγγράφων ληξιαρχικών γεγο¬ 
νότων. 

8. Έκδοση αντιγράφων αποσπασμάτων ληξιαρχικών πρά¬ 
ξεων ή άλλων θεσμοθετημέων πιστοποιητικών. 

9. Περιοδική ενημέρωση των Κρατικών Υπηρεσιών για τις 
γεννήσεις γόμους θανάτους, που συνέβησαν στην περιφέ¬ 
ρεια της Κοινότητας. 

10. Ενημέρωση των αντίστοιχων Τμημάτων άλλων ΟΤΑ για 
τα ληξιαρχικά γεγονότα που επηρεάζουν τα στοιχεία των μη- 
τρώων/αρχείων που τηρούνται στα Τμήματα αυτά. 

11. Συνεργασία με Ληξιαρχεία άλλων ΟΤΑ σε περιπτώσεις 
μεταβολών ή προσθήκης ληξιαρχικών πράξεων που βρίσκο¬ 
νται καταχωρημένες εκεί. 

12. Φροντίδα για την τήρηση των θεσμοθετημένων διαδι¬ 
κασιών για τη διεξαγωγή των πολιτικών γόμων. 

2.2.6. Τομέας χορήγησης αδειών/Αγροτικών, Τουριστικών, 
Πολιτιστικών και Κοινωνικών θεμάτων, 
α) Χορήγηση αδειών. 

1. Χορήγηση αδειών ίδρυσης και λειτουργίας όλων των κα¬ 
ταστημάτων και επιχειρήσεων, οι όροι λειτουργίας των 
οποίων καθορίζονται από υγειονομικές διατάξεις. 

2. Χορήγηση αδειών μικροπωλητών και η κατασκευή, λει¬ 
τουργία και εκμετάλλευση περιπτέρων και κυλικείων εντός 
κοινοχρήστων χώρων. 

3. Χορήγηση των αδειών εγκατάστασης και λειτουργίας θε¬ 
άτρων, κινηματογράφων και παραμφερών επιχειρήσεων, που 
προβλέπονται απά τους α.ν. 445/1937 και 446/1937. 

4. Χορήγηση των αδειών λειτουργίας μουσικής σε δημόσια 
κέντρα, που προβλέπονται από αστυνομικές διατάξεις και χο¬ 
ρηγούνται σύμφωνα με την Α5/3010/85 υγειονομική διάταξη 
(Β-593). 

5. Χορήγηση των αδειών εγκατάστασης και λειτουργίας 
ψυχαγωγικών παιδιών, που προβλέπονται από αστυνομικές 
διατάξεις και δεν υπάγονται στις διατάξεις του ν. 2000/ 
1991. 

β) Αγροτικά, Τουριστικά, Πολιτιστικά και Κονωνικά θέματα. 

1. Συγκέντρωση και επεξεργασία στοιχείων που αφορούν 
την υφιστάμενη κατάσταση στην περιοχή της Κοινότητας σε 
ζητήματα πρόνοιας, υγείας, πολιτισμού, ελεύθερου χρόνου 
και αναψυχής, αθλητισμού, τουρισμού και σε αγροτικά ζητή¬ 
ματα (γεωργία, αλιεία κ.λπ.). 

2. Προγραμματισμός και υλοποίηση προγραμμάτων ή συ¬ 
ντονισμός με άλλους φορείς για την παροχή κατάλληλων υπη¬ 
ρεσιών. 

3. Παρακολούθηση της ποιότητας των υπηρεσιών που πα¬ 
ρέχονται προς τους πολίτες και συνεργασία με τους αρμό¬ 
διους φορείς για τη βελτίωσή τους. 

4. Παροχή υπηρεσιών Ο.Γ.Α. 

2.2.7. Τομέας κοινοτικής αστυνομίας. 

Ο έλεγχος της τήρησης των διατάξεων που αφορούν την 
καθαριότητα, την κυκλοφορία και στάθμευση των οχημάτων, 
την οικοδόμηση, την ύδρευση, την άρδευση, την αποχέτευση, 
την ηχορρύπανση, τη ρύπανση των θαλασσών από πηγές ξη¬ 
ρός, την προστασία των επίγειων και υπόγειων υδάτινων απο¬ 
θεμάτων και την προστασία του περιβάλλοντος. 

Σύμφωνα με το άρθρο 6 παρ. 31 του Ν. 2240/94, με προε¬ 
δρικό διάταγμα οι αρμοδιότητες της κοινοτικής αστυνομίας 
μπορούν να επεκτείνονται και σε θέματα: 

- ελέγχου της λειτουργίας των εμποροπανηγύρεων, 

- ελέγχου της τήρησης των διατάξεων που αφορούν την 
λειτουργία των πόσης «ρύσεως επιτηδευμάτων και επαγγελ¬ 
μάτων, 

- ελέγχου των υγρών, στερεών και αέριων αποβλήτων, της 
ρύπανσης των υδάτων και της θάλασσας, 

- ελέγχου της τήρησης των διατάξεων των σχετικών με την 
χορήγηση αδειών ίδρυσης και λειτουργίας της παρ. 2.2.6.α., 

-ελέγχου της εφαρμογής των κανονιστικών αποφάσεων 
που εκδίδει το Κοινοτιικό Συμβούλιο. 

Άρθρο 3 

Αυτοτελές Τμήμα Τεχνικής Υπηρεσίας 

3.1. Κύρια Αντικείμενα Τεχνικής Υπηρεσίας 

Η Τεχνική Υπηρεσία έχει ως κύρια αντικείμενα τα εξής: 

1. Μελέτη και εκτέλεση τεχνικών έργων της Κοινότητας ή 
την επίβλεψη μελέτης και εκτέλεσης τεχνικών έργων της 
Κοινότητας που. ανατίθενται σε τρίτους. Τα έργα αυτά περι¬ 
λαμβάνουν σε γενικές γραμμές έργα ύδρευσης και αποχέτευ¬ 
σης, οδοποιίας, κτιριακά έργα, έργα διαμόρφωσης υτΛιθρίων 
χώρων, έργα διαμόρφωσης χώρων πρασίνου καθώς και έργα 
ηλεκτροφωτισμού και σήμανσης οδών. 

2. Εκτέλεση εργασιών συντήρησης και κοινόχρηστου δομη¬ 
μένου χώρου στην περιοχή της Κοινότητας, (ύδρευση, αποχέ¬ 
τευση, οδοποιία, δημοτικά και σχολικά κτίρια, υπαίθριοι χώ¬ 
ροι, χώροι πρασίνου, εγκαταστάσεις ηλεκτροφωτισμού και 
σήμανσης οδών). 

3. Εκτέλεση εργασιών συντήρησης επισκευής των κάθε 
Φύσης κινητών μηχανημάτων, συγκροτημάτων, οχημάτων, 
συσκευών και γενικά τεχνικού εξοπλισμού που χρησιμοποιούν 
οι υπηρεσίες της Κοινότητας. 


4. Φροντίδα για τη βελτίωση της ποιότητας του πολεοδομι- 
κού ιστού της περιοχής της Κοινότητας, της κυκλοφορίας και 
της α«πικής συγκοινωνίας καθώς και της ποιότητας των οικο¬ 
δομών της πόλης σύμ«ρωνα και με τις γενικότερα ισχύουσες 
προδιαγραφές που θεσπίζει η Πολιτεία (Γ,Ο.Κ. κ.λπ.). 

5. Συντονισμός προγραμμάτων τοπικής ανάπτυξης και πρ«>- 
στασίας του περιβάλλοντος της περιοχής της Κοινότητας, 

6. Εκτέλεση εργασιών καθαριότητας των κοινοχρήστων χώ¬ 
ρων μέσα στην περιφέρεια της Κοινότητας (δρόμοι, πλατείες, 
πλαζ, χείμαρροι, πάρκα, αφοδευτήρια κ.λπ.) και την εκτέλεση 
εργασιών αποκομιδής, μεταφοράς και απόρριψης των συνή¬ 
θων αστικών απορριμμάτων (προερχόμενα από οικίες, κατα¬ 
στήματα, επιχειρήσεις, κοινόχρηστους χώρους, πλαζ κ.λπ.). 

7. Πρόμήθεια και διαχείριση των υλικών και αποθεμάτων 
της Κοινότητας. 

8. Μέριμνα για την αξιοποίηση της πληρο«ρορικής από τις 
Υπηρεσίες της Κοινότητας. 

3.2, Ειδικότερα αντικείμενα της Τεχνικής Υπηρεσίας κατά 
Τομέα 

3.2.1. Τομέας Προγραμματισμού 

α) Τεχνικό πρόγραμμα έργων και προμηθειών 

1. Προσδιορισμός στόχων, ετήσιων και μεσοπρόθεσμων, 
που αφορούν τον προγραμματισμό τεχνικής δραστηριότητας 
της Κοινότητας ως προς την εκτέλεση νέων τεχνικών έργων 
στην περιοχή της Κοινότητας την εκτέλεση εργασιών συντή¬ 
ρησης της υφιστάμενης κοινόχρηστης υποδομής και τις εργα¬ 
σίες των λοιπών τομέων της Τεχνικής Υπηρεσίας, 

2. Προγραμματισμός ετήσιος και μεσοπρόθεσμος μελετών 
και κατασκευών νέων έργων και συντηρήσεων που αναλαμβά¬ 
νει η Κοινότητα και εργασιών των λοιπ«ί>ν τομέων της Τεχνικής 
Υπηρεσίας και καθορισμός προϋποθέσεων υλοποίησης (χρο¬ 
νοδιάγραμμα, τεχνικός εξοπλισμός, ανθρώπινο δυναμικό, πό¬ 
ροι κ.λπ.). 

3. Παρακολούθηση υλοποίησης προηγούμενου προγραμ¬ 
ματισμού και τήρηση απολογιστικών και στατιστικών στοι¬ 
χείων. 

4. Προγραμματισμός προμηθειών της Κοινότητας και φρο¬ 
ντίδα για την εισήγηση της σκοπιμότητάς τους σε συνεργασία 
με την Οικονομική Υπηρεσία. 

β) Τοπική Ανάπτυξη 

1. Συγκέντρωση στοιχείων, πληροφοριών για το Κοινωνικό, 
Οικονομικό, Φυσικό περιβάλλον της Κοινότητας. 

2. Εντοπισμός αναγκών, καταγραφή αιτημάτων. 

3. Πληροφόρηση για τα προγράμματα της Λημόσιας Διοίκη¬ 
σης και της Ευρωπαϊκής Ένωσης. 

4. Διατύπωση τεκμηριωμένων προτάσεων προς τα πολιτικά 
όργανα της Κοινότητας και σε συνεργασία με τους υπεύθυ¬ 
νους των αντίστοιχων υπηρεσιών για ζητήματα που θα πρέπει 
να αντιμετωπισθούν από την Κοινότητα. 

5 Αξιολόγηση της Κοινοτικής πολιτικής και της πολιτικής 
άλλων φορέων για την ανάπτυξη της περιοχής. 

6. Σύνταξη, προώθηση υλοποίησης, παρακολούθησης 
εφαρμογής και αναθεώρηση του Τοπικού Αναπτυξιακού Προ¬ 
γράμματος σε συντονισμό με τα πολεοδομικά - χωροταξικά 
σχέδια. 

7. Μέριμνα για τη διοργάνωση σεμιναρίων για νέους ανέρ¬ 
γους. 

8. Υποστήριξη Μικρομεσαίων Επιχειρήσεων και Συνεταιρι¬ 
σμών. 

9. Υποστήριξη στην ίδρυση - λειτουργία Κοινοτικών Επιχει¬ 
ρήσεων. 

10. Πληροφόρηση φορέων της Κοινότητας για τα προγράμ¬ 
ματα της Ε.Ε. 

11. Εισηγήσεις προς τα πολιτικά όργανα για τον στρατηγικό 
προγραμματισμό της Κοινότητας στους επί μέρους τομείς 

στα πλαίσια του Τοπικού αναπτυξιακού προγράμματος και 
των πολεοδομικών - χωροταξικών σχεδίων. 

γ) Οργάνωση χώρου - Προστασία περιβάλλοντος 

1. Συγκέντρωση και τεκμηρίωση στοιχείων που αφορούν: 

- Χωροταξικό - Πολεοδομικό σχεδίασμά 

- Οικιστικό σχεδίασμά 

- Κυκλαφοριακό και συγκοινωνιακά σχεδίασμά 

- Αρχιτεκτονική μορφή και αισθητική δομημένου περιβάλ¬ 
λοντος 

- Φυσικό Περιβάλλον. 

2. Εκπόνηση μελετών ή εισήγηση ανάθεσης μελετών σε 
τρίτους και επίβλεψή τους και επεξεργασία προτάσεων για 
βελτιωτικές παρεμβάσεις της Κοινότητας ως προς τα εξής 

- Πολεοδομική και οικιστική ανάπτυξη της περιοχής με τρο¬ 
ποποιήσεις ή επεκτάσεις του αντίστοιχου σχεδίου 

- Αρχιτεκτονική μορφή και ανάπτυξη κτιρίων ή μνημείων 

- Κυκλοφορία και στάθμευση οχημάτων 

- Συγκοινωνίες 

- Προστασία του περιβάλλοντος από τη ρύπανση 

- Κτηματολόγιο. 

3. Παροχή πληροφοριών σε κάθε ενδιαφερόμενο σχετικά 
με θέματα οργάνωσης του χώρου Προστασίας του Περιβάλ¬ 
λοντος. 

δ) Πληροφορική 

1. Φροντίδα για την εγκατάσταση, βελτίωση και σωστή λει¬ 
τουργία του μηχανογραφικού εξοπλισμού της Κοινότητας, 

2. Εκπαίδευση του προσωπικού της Κοινότητας σε θέματα 
Μηχανοργάνωσης και χρήσης μηχανογραφικού εξοπλισμού. 

3. Φροντίδα για τον συντονισμό και την ομαλή λειτουργία 
των εφαρμογών που δεν αναπτύσσει η ίδια η Κοινότητα κα¬ 
θώς και η ανάπτυξη μικρών εφαρμογών που ενδέχεται να 
προκόψουν ανάλογα με τις ανάγκες της Κοινότητας. 

4. Εποπτεία της συντήρησης των εφαρμογών της Κοινότη¬ 
τας. 

5. Δημιουργία, οργάνωση και διατήρηση μηχανογραφικής 
βιβλιοθήκης για τα προγράμματα του συστήματος και των 
εφαρμογών. 

6. Ελεγχος απόδοσης του συστήματος. 

7. Βελτίωση, επέκταση και τυχόν μετατροπή του μηχανο¬ 
γραφικού εξοπλισμού. 

3.2.2. Τομέας Τεχνικών Μελετών - Έργτων και προμη¬ 
θειών 

α) Τεχνικά έργα - μελέτες 

1. Εισήγηση για τη σκοπιμότητα ανάθεσης συγκεκριμένων 
μελετών τεχνικών έργων σε τρίτους εκτός της Κοινότητας 
(προμελέτες, προκαταρκτικές μελέτες, οριστικές μελέτες, 
μελέτες εφαρμογής). Κατάρτιση προδιαγραφών μελετών και 
τήρηση των διαδικασιών ανάθεσης συγκεκριμένων μελετών 
σε τρίτους (Σύνταξη διακηρύξεων, τευχών προδιαγραφών, 
αξιολόγηση εκδηλώσεων ενδιαφέροντος, εισήγηση σχετικών 
αποφάσεων, σύνταξη συμβάσεων κ.λπ.). 

2. Παρακολούθηση της εκπόνησης μελετών τεχνικών έρ¬ 
γων που ανατίθενται σε τρίτους, τήρηση των διαδικασιών πα¬ 
ρακολούθησης ελέγχου και παραλαβής των Μελετών από 
ποιοτικής και συμβατικής άποψης. 

3. Σύνταξη τεχνικών μελετών είτε για έργα που θα εκτελε- 
σθούν με αυτεπιστασία είτε για έργα που θα ανατεθούν σε 
τρίτους, στις περιπτώσεις που αποφασίζεται η εκπόνηση με¬ 
λετών από τις υπηρεσίες της Κοινότητας. 

4. Εισήγηση για τη σκοπιμότητα ανάθεσης της κατασκευής 
τεχνικών έργων σε τρίτους. 

Κατάρτιση προδιαγραφών τεχνικών έργων και τήρηση των 
διαδικασιών ανάθεσης έργων σε τρίτους (δημοπρατήσεις, 
αξιολόγηση προσφορών, εισήγηση σχετικών αποφάσεων, σύ¬ 
νταξη συμβάσεων κ.λπ.). 


5. Επίβλεψη εκτέλεσης τεχνικών έργων που εκτελούνται 
είτε με αυτεπιστασία είτε από τρίτους. Τήρηση των διαδικα¬ 
σιών παρακολούθησης και ελέγχου εκτέλεσης και παραλαβής 
τεχνικών έργων από ποιοτικής, ποσοτικής άποψης και συμβα¬ 
τικής άποψης. 

6. Φροντίδα για την παρακολούθηση και τήρησή της νομο¬ 
θεσίας που έχει σχέση με την ανάθεση, παρακολούθηση, 
εκτέλεση και παραλαβή μελετών και τεχνικών έργων. 

7. Εκτέλεση κάθε φύσης σχεδιαστικών εργασιών για τις 
ανάγκες της Υπηρεσίας. 

8. Συγκέντρωση υλικού και τήρηση αρχείου (π.χ. σε φακέλ- 
λους) των έργων της Υπηρεσίας σε τρία επίπεδα: 

- Προγραμματισμένα έργα 

- Υπό εκτέλεση έργα 

- Αποπερατωθέντα. 

Στο αρχείο περιλαμβάνονται κάθε φύσης έγγραφα, έντυπα, 
αλληλογραφία, παραστατικά, μελέτες, σχέδια κ.λπ. για τα 
έργα που προγραμματίζει, εκτελεί ή έχει αποπερατώσει η 
Υπηρεσία. 

10. Τήρηση τεχνικής βιβλιοθήκης και αρχείου τεχνικής νο¬ 
μοθεσίας. 

11. Τήρηση τεχνικού πληροφοριακού αρχείου έργων της 
Υπηρεσίας. Στο αρχείο τηρούνται κάθε είδους ποσοτικά και 
τεχνικά χαρακτηριστικά των έργων που προγραμματίζονται, 
εκτελούνται ή έχουν αποπερατωθεί (π.χ. στοιχεία ταυτότητας 
έργου, στοιχεία μελετητών - αναδόχων, βασικά μεγέθη του 
έργου, χρονοδιάγραμμα, φάσεις - στάδια εκτέλεσης, αναλώ¬ 
σεις υλικών, αναλώσεις μηχανικού εξοπλισμού, αναλώσεις 
ανθρωπίνου δυναμικού κ.λπ.), με τα αντίστοιχα παραστατικά 
- έντυπα (π.χ. δελτία προόδου εργασιών, πιστοποιήσεις, πλη¬ 
ρωμές εργολάβων, δελτία εργασίας προσωπικού, δελτία αγο¬ 
ράς υλικών κλπ.). 

12. Τήρηση κοστολογικού αρχείου έργων. Στο αρχείο τη¬ 
ρούνται κάθε είδους δαπάνες και αναλώσεις που αντιστοι¬ 
χούν στην εκτέλεση καθ’ ενός από τα έργα. 

13. Τήρηση αρχείου προγραμμάτων έργων του Τμήμα¬ 
τος. 

14. τήρηση αρχείου διατιθεμένων τεχνικών μέσων και αν¬ 
θρώπινου δυναμικού του Τμήματος και κατανομής τους στις 
επί μέρους δραστηριότητες και έργα του Τμήματος. 

15. Τήρηση του αρχείου πολεοδομικών σχεδίων και κτημα¬ 
τολογίου. 

16. Παροχή πληροφοριών προς τις υπόλοιπες υπηρεσίες 
και τα πολιτικά όργανα της Κοινότητας, είτε κατά περίπτωση 
(μετά από σχετική ζήτηση) είτε με συστηματικό τρόπο (π.χ. με 
περιοδικές απολογιστικές καταστάσεις) για την πορεία εξέλι¬ 
ξης των έργων από χρονικής, οικονομικής και κοστολογικής 
άποψης. 

17. Εξαγωγή περιοδικών στατιστικών καταστάσεων που 
αφορούν την εκτέλεση των έργων καθώς και την αξιοποίηση 
των διατιθέμενων τεχνικών μέσων και του τεχνικού προσωπι¬ 
κού. 

18. Χειρισμός του μηχανογραφικού εξοπλισμού που είναι 
αναγκαίος για την εκτέλεση των εργασιών του τομέα. 

β) Προμήθεια και Διαχείριση Υλικών και Αποθεμάτων 

1. Σύνταξη τεχνικών προδιαγραφών για την προμήθεια μη¬ 
χανημάτων, τεχνικού εξοπλισμού ή υλικών για τις ανάγκες της 
Κοινότητας και συμμετοχή στις αντίστοιχες επιτροπές αξιο¬ 
λόγησης προσφορών και παραλαβής. 

2. Διαχείριση διαδικασιών προμηθειών Κοινότητας (σύ¬ 
σταση επιτροπών, διακηρύξεις, διαγωνισμοί, παραλαβή προ¬ 
σφορών, παραγγελίες κ.λπ.). Συνεργασία με την Οικονομική 
υπηρεσία. 

3. Τήρηση αρχείου παγίων κινητών περιουσιακών στοιχείων 
της Κοινότητας. 

4. Φροντίδα για την αποθήκευση των παγίων ή αναλωσίμων 
υλικών και τήρηση διαδικασιών παράδοσης και παραλαβής. 
3.2.3. Τομέας Συνεργείων εκτέλεσης έργων - εργασιών. 

Στην Τεχνική υπηρεσία συγκροτούνται ειδικά Συνεργεία για 
την εκτέλεση έργων με αυτεπιστασία ή για την επίβλεψη έρ¬ 
γων που ανατίθενται σε τρίτους ανάλογα με το τεχνικό πρό¬ 
γραμμα και το διαθέσιμο τεχνικό προσωπικό. Οι σχετικές αρ¬ 
μοδιότητες του Τμήματος περιλαμβάνουν: 

1. Ετοιμασία του Προγράμματος Δράσης των Συνεργείων 
(καθορισμός αναγκαίων έργων, συντηρήσεων, επεμβάσεων, 
καθορισμοί προτεραιοτήτων κ.λπ.). 

2. Ανάλυση του προηγούμενου προγράμματος για τον κα¬ 
θορισμό αναγκών του κάθε Συνεργείου σε τεχνικό εξοπλισμό, 
εργαλεία, ανθρώπινο δυναμικό κατά ειδικότητες, ποσότητες 
υλικών κατ’ είδος κ.λπ. 

3. Επίβλεψη απά διοικητική και τεχνική άποψη των έργων 
που εκτελεί το Συνεργείο με αυτεπιστασία και των αντίστοι·· 
χων εργασιών συντηρήσεων. 

4. Συγκρότηση οργάνωση και διοίκηση ενεργειών αμέσου 
επέμβασης σε περιπτώσεις επειγόντων εργασιών εκτός προ¬ 
γράμματος (π.χ. άμεσες επισκευές εγκαταστάσεων δημοτι¬ 
κών κτιρίων ή σχολείων). 

5. Φροντίδα για την κανονική στελέχωση και την εκπαί¬ 
δευση του προσωπικού των Συνεργείων. 

6. Εισήγηση για την αναγκαιότητα χρησιμοποίησης συνερ¬ 
γείων τρίτων με την ανάθεση των σχετικών εργασιών. Επί¬ 
βλεψη εργασιών που εκτελούνται από συνεργεία τρίτων από 
τεχνική και χρονική άποψη. 

7. Φροντίδα για την έγκαιρη προμήθεια των υλικών των έρ¬ 
γων που εκτελούν τα Συνεργεία. 

8. Εκτέλεση επιμετρήτσεων εργασιών που εκτελούν τα Συ¬ 
νεργεία και έλεγχος των πιστοποιήσεων που υποβάλλονται 
από συνεργεία τρίτων. 

9. Φροντίδα για τη συντήρηση και αξιοποίηση των μηχανη¬ 
μάτων, τεχνικών μέσων και εργαλείων που χρησιμοποιούν τα 
Συνεργεία. 

10. Συντήρηση - επισκευή, τροφοδότηση με καύσιμα και 
έλεγχος - παρακολούθηση της κίνησης των οχημάτων της 
υπηρεσίας. 

11. Κατάρτιση, επίβλεψη εφαρμογής και υλοποίηση λε¬ 
πτομερών προγραμμάτων καθαρισμού των κοινοχρήστων χώ¬ 
ρων, αποκομιδής, μεταφοράς και απόρριψης των συνήθων 
αστικών απορριμμάτων και καθορισμός προϋποθέσεων υλο¬ 
ποίησης του προγράμματος (τεχνικός εξοπλισμός, εργαλεία, 
ανθρώπινο δυναμικό κατά ειδικότητες κ.λπ.). 

α) Συνεργείο Τεχνικών Έργων 

1. Κατασκευή, επισκευή, συντήρηση, διακόσμηση και εξο¬ 
πλισμός των κτιρίων και εγκαταστάσεων της Κοινότητας κα¬ 
θώς και γενικά των κτιρίων και εγκαταστάσεων που αναλαμ¬ 
βάνει να κατασκεύασει, επισκευάσει ή συντηρήσει η Κοινό¬ 
τητα. Τα εκτελούμενα έργα καλύπτουν εργασίες οικοδομικές 
(φέρουσες κατασκευές, τοιχοποιία, επιχρίσματα, χρωματι¬ 
σμοί, επιστρώσεις, κ.λπ.) ξυλουργικές και μεταλλικές κατα¬ 
σκευές, υδραυλικές, μηχανολογικές, ηλεκτρολογικές και 
ηλεκτρονικές εγκαταστάσεις κ.λπ. 

2. Έργα οδοποιίας και λοιπά έργα υποδομής (κατασκευές 
κόμβων και διαβάσεων, γεφυρών, αντιπλημμυρικών έργων, 
διευθετήσεις και καλύψεις ρεμμάτων κ.λπ.). 

3. Έργα διαμόρφωσης υπαίθριων χώρων (π.χ. πεζόδρομοι, 
πλατείες, παιδικές χαρές, αθλητικοί χώροι κ.λπ.). 

β) Συνεργείο Ύδρευσης - Αποχέτευσης 

1. Φροντίδα καλής λειτουργίας και συντήρησης του συστή¬ 
ματος ύδρευσης - αποχέτευσης. 

2. Καταμέτρηση της κατανάλωσης νερού και ενημέρωση 


με τα σχετικά στοιχεία του τομέα Εσόδων της Οικονομικής 
Υπηρεσίας. 

γ) Συνεργείο Καθαριότητας 

1. Εκτέλεση εργασιών καθαριότητας των κοινοχρήστων χώ¬ 
ρων μέσα στην περιφέρεια της Κοινότητας (δρόμοι, πλατείες, 
ακτές, πλαζ, χείμαρροι, πάρκα κ.λπ.). 

2. Εκτέλεση εργασιών αποκομιδής, μεταφοράς και απόρρι¬ 
ψης απορριμμάτων (προερχόμενα από οικίες, καταστήματα, 
επιχειρήσεις, κοινόχρηστους χώρους). 

δ) Συνεργείο Πρασίνου 

Εκτέλεση εργασιών ανάπτυξης πρασίνου δηλαδή συντήρη¬ 
σης, καθαριότητας, φυτοπροστασίας, βελτίωσης και επέκτα¬ 
σης των χώρων πρασίνου καθώς και των υπαίθριων χώρων γε¬ 
νικότερα μέσα στα όρια της Κοινότητας (πάρκα, κήποι, άλση, 
παιδικές χαρές, δενδροστοιχίες, παρτέρια κ.λπ.). 

ε) Συνεργείο ηλεκτροφωτισμοΰ, σήμανσης οδών 

Εκτέλεση εργασιών με αυτεπιστασία ή επίβλεψη εργασιών 
που ανατίθενται σε τρίτους που περιλαμβάνουν: 

1. Την επέκταση, συντήρηση, επισκευή και βελτίωση του 
δικτύου ηλεκτροφωτισμού των οδών και γενικά των κοινοχρή¬ 
στων υπαιθρίων χώρων της Κοινότητας καθώς και του φωτι¬ 
σμού για την ανάδειξη των δημοτικών κτιρίων, μνημείων και 
αρχαιολογικών χώρων της περιοχής της Κοινότητας. 

2. Την επέκταση, συντήρηση και επισκευή της σήμανσης 
και τη ρύθμιση της κυκλοφορίας στην περιοχή της Κοινότη¬ 
τας. 

3. Την εγκατάσταση και συντήρηση κάθε είδους πληροφο¬ 
ριακών πινακίδων στην περιοχή της Κοινότητας (πινακίδες 
ονομασίας οδών και πλατειών, αρίθμησης κτιρίων, παροχής 
πληροφοριών σε θέματα της Κοινότητας, στάσεων συγκοινω¬ 
νιακών μέσων κ.λπ.). 

4. Την επισήμανση διαφημιστικών πινακίδων τρίτων που το¬ 
ποθετήθηκαν χωρίς άδεια, την εισήγηση και εκτέλεση εργα¬ 
σιών απομάκρυνσής τους. 

5. Την εκτέλεση εργασιών σήμανσης και διαγράμμισης 
οδών. 

6. Την τοποθέτηση και συντήρηση προστατευτικών μέσων 
για την ασφάλεια της κυκλοφορίας των οχημάτων και των πε¬ 
ζών. 

στ) Συνεργείο νεκροταφείου 

Εκτέλεση εργασιών που περιλαμβάνουν: 

1. Την συντήρηση, κατασκευή τάφων και τη συντήρηση της 
τεχνικής υποδομής και του πράσινου στους χώρους, τα κτίρια 
και γενικά στις εγκαταστάσεις του νεκροταφείου. 

2. Την καθαριότητα, ευπρέπεια, διακόσμηση κ.λπ, στους 
χώρους του νεκροταφείου. 

3. Τη φύλαξη του νεκροταφείου. 

ΚΕΦΑΛΑΙΟ Β 

ΟΡΓΑΝΑ ΚΑΙ ΔΙΑΔΙΚΑΣΙΕΣ ΔΙΟΙΚΗΣΗΣ 
ΤΗΣ ΚΟΙΝΟΤΗΤΑΣ 

Άρθρο 4 

Προϊστάμενοι Διοικητικών Ενοτήτων 

Ο Προϊστάμενος μιας διοικητικής ενότητας ευθΰνεται ένα¬ 
ντι του Προέδρου για την αποτελεσματική και αποδοτική 
εκτέλεση των λειτουργιών της ενότητας, προγραμματίζο¬ 
ντας, οργανώνοντας, στελεχώνοντας, συντονίζοντας και 
ελέγχοντας τις επί μέρους δραστηριότητες, έτσι ώστε να εκ¬ 
πληρώνονται οι περιοδικοί (τακτικοί και στρατηγικοί) στόχοι 
της Κοινότητας που περιλαμβάνονται στα αντίστοιχα προ¬ 
γράμματα δράσης. 

Ειδικότερα ο προϊστάμενος: 

1. Διατυπώνει τους στόχους και τα προγράμματα δράσης 
της διοικητικής ενότητας καθώς και τους αντίστοιχους προϋ- 

πολογιομούς, σε συνεργασία με το Τμήμα Οικονομικών Υπη¬ 
ρεσιών. 

2. Φροντίζει για την υλοποίηση των κατά περίπτωση απο¬ 
φάσεων των ιεραρχικά ανωτέρων διοικητικών επιπέδων. 

3. Στελεχώνει, οργανώνει, συντονίζει και ελέγχει τις δρα¬ 
στηριότητες της διοικητικής ενότητας με τρόπο ώστε να υλο¬ 
ποιούνται αποτελεσματικά τα προγράμματα δράσης και οι 
κατά περίπτωση αποφάσεις ή εντολές. 

4. Εποπτεύει, αξιολογεί και προσανατολίζει το προσωπικό 
της διοικητικής ενότητας, μεριμνώντας για την ανάπτυξη και 
επιμόρφωσή του, τη βελτίωση των συνθηκών εργασίας και τη 
διατήρηση αρμονικών εργασιακών σχέσεων. 

5. Μεριμνά για την κατάρτιση του κανονισμού λειτουργίας 
της διοικητικής ενότητας, εισηγείται μεταβολές των διατά- 
ξεών του και παρακολουθεί την κανονική εφαρμογή των 
εγκεκριμένων κανονισμών. 

6. Προετοιμάζει τους απολογισμούς δράσης και οικονομι¬ 
κούς απολογισμούς, σε συνεργασία με το Τμήμα Οικονομι¬ 
κών Υπηρεσιών. Καταρτίζει μηνιαίους απολογισμούς δράσης 
και αναφέρει ιεραρχικά για τις υποθέσεις που εκκρεμούν και 
τις αποκλίσεις από τον προγραμματισμό. 

7. Διατυπώνει εισηγήσεις σχετικές με προτάσεις, εναλλα¬ 
κτικές λύσεις, στόχους, μεθοδολογίες και προγράμματα δρά¬ 
σης που αναφέρονται στις λειτουργίες της διοικητικής ενότη¬ 
τας. 

8. Παραλαμβάνει την αλληλογραφία που σχετίζεται με τις 
αρμοδιότητες της διοικητικής μονάδας του και την διανέμει 
στις αρμόδιες υπηρεσιακές μονάδες ή υπαλλήλους. 

9. Έχει την ευθύνη ελέγχου και θεώρησης όλων των εγγρά¬ 
φων των υπαλλήλων της διοικητικής μονάδας που εποπτεύει 
καθώς και των εισηγήσεών τους προς τα ανώτερα διοικητικά 
επίπεδα (όλα τα έγγραφα, καταστάσεις κ.λ.π. της Κοινότητας 
μονογραφούνται από τον αρμόδιο υπάλληλο). 

10. Έχει το δικαίωμα τροποποίησης ή απόρριψης των υπη¬ 
ρεσιακών εισηγήσεων των κατώτερων ιεραρχικά επιπέδων με 
ενυπόγραφη πάντοτε σημείωσή του στα σχετικά έγγραφα και 
παράλληλη υποχρέωση έγκαιρης και αιτιολογημένης ενημέ¬ 
ρωσης του ανώτερου ιεραχικά επιπέδου. 

11. Εισηγείται συστήματα ενημέρωσης των δημοτών σχε¬ 
τικά με τις προσφερόμενες υπηρεσίες, τα δικαιώματα και τις 
υποχρεώσεις τους έναντι της Κοινότητας. 

12. Συγκεντρώνει στοιχεία χρήσιμα για τον προγραμματι¬ 
σμό και απολογισμό των δραστηριοτήτων της διοικητικής μο¬ 
νάδας του. 

13. Συνεργάζεται με προϊσταμένους άλλων διοικητικών 
ενοτήτων των υπηρεσιών ή θυγατρικών φορέων της Κοινότη¬ 
τας και του Συμβουλίου Περιοχής ή άλλων διακοινοτικών φο¬ 
ρέων για τον συντονισμό και την ολοκλήρωση των λειτουργιών 
της. 

14. Συνεργάζεται με άλλους φορείς εκτός Κοινότητας. 

15. Παρακολουθεί τη νομοθεσία, τις εξελίξεις της επιστή¬ 
μης και τεχνολογίας και τις εξελίξεις στο τοπικό, ελληνικό και 
διεθνές περιβάλλον, που έχουν σχέση με τις λειτουργίες της 
διοικητικής ενότητας. Ενημερώνει το προσωπικό και μεριμνά 
για την τήρηση των νομικών διατάξεων, την εφαρμογή καινο¬ 
τομιών και την προσαρμογή της λειτουργίας της διοικητικής 
μονάδας στις εξελίξεις του εξωτερικού περιβάλλοντος. 

16. Μεριμνά για τη βελτίωση της αποτελεσματικότητας της 
δράσης της διοικητικής ενότητας, τη βελτίωση της απόδοσης 
του ανθρωπίνου δυναμικού και των τεχνικών μέσων, την κα¬ 


λύτερη εξυπηρέτηση του πολίτη και την καλύτερη ανταπό¬ 
κριση της διοικητικής μονάδας στις τοπικές ανάγκες. 

Αρθρο 5 

Μηχανισμοί Συντονισμού και Συμμετοχής 

5.1 Συμβούλιο Συντονισμού Υπηρεσιών της Κοινότητας. 

Το Συμβούλιο αποτελεί συμβουλευτικό όργανο υποστήρι- 
ξης της λειτουργίας του συντονισμού στην Κοινότητα. Στο 
Συμβούλιο μετέχουν σε μόνιμη βάση ο Πρόεδρος, ο Αντιπρό¬ 
εδρος και οι προϊστάμενοι των δύο Υπηρεσιών της Κοινότη¬ 
τας, Στο Συμβούλιο μπορεί να συμμετέχουν κατά περίπτωση 
και άλλα μέλη της Κοινοτικής Αρχής και στελέχη της Κοινότη¬ 
τας ή τρίτοι, 

Πρόεδρος του Συμβουλίου είναι ο Πρόεδρος της Κοινότη¬ 
τας, ο οποίος με αποφάσεις του καθορίζει τον τρόπο λειτουρ¬ 
γίας του Συμβουλίου. 

Ο Γραμματέας του Συμβουλίου ορίζεται από τον Πρόεδρο,.. _ 
μεταξύ των προϊσταμένων των δύο Υπηρεσιών. Αρμοδιότητα 
του Γραμματέα είναι η φροντίδα λειτουργίας του Συμβουλίου 
σε συνεργασία με τον Πρόεδρο. 

Σκοπός του Συμβουλίου είναι γενικά η αποτελεσματική και 
παραγωγική λειτουργία της Κοινότητας και ειδικότερα ο προ¬ 
γραμματισμός και ο απολογισμός της δραστηριότητας της 
Κοινότητας, η αλληλοενημέρωση και η οριζόντια συνεργασία 
μεταξύ των υπηρεσιών και η επίλυση συγκεκριμένων προβλη¬ 
μάτων. 

Ειδικότερα το Συμβούλιο συγκαλείται με ευθύνη του Προέ¬ 
δρου ή Γ ραμματέα του τουλάχιστον μία φορά το μήνα. Τα κυ- 
ριότερα θέματα που συζητούνται στο Συμβούλιο αφορούν: 

- Περιοδικά προγράμματα δράσης για τις δραστηριότητες 
των επιμέρους υπηρεσιών της Κοινότητας. 

- Κατανομή ευθύνης και συντονισμός των επιμέρους δρα¬ 
στηριοτήτων - ενεργειών του προγραμμάτων δράσης που 
έχουν ανατεθεί στις υπηρεσίες της Κοινότητας. 

- Παρακολούθηση της πρόοδου των επιμέρους δραστη¬ 
ριοτήτων - ενεργειών των προγραμμάτων δράσης. 

- Επισήμανση προβλημάτων στην πορεία εκτέλεσης των 
προγραμμάτων δράσης και τη λειτουργία των υπηρεσιών της 
Κοινότητας. 

- Αναζήτηση και συμφωνία αντιστοίχων λύσεων και εισή¬ 
γηση σχετικών αποφάσεων από τα υπηρεσιακά στελέχη προς 
τα πολιτικά όργανα της Κοινότητας. 

5.2. Ολομέλειες Διοικητικών Μονάδων. 

Στο επίπεδο των τμημάτων ο συντονισμός και η συμμετοχή 
των υπαλλήλων της Κοινότητας εξασφαλίζεται με τακτικές 
συντονιστικές συσκέψεις με αντικείμενο την αλληλοενημέ¬ 
ρωση και την επισήμανση και αντιμετώπιση προβλημάτων των 
σχετικών λειτουργιών, τη βελτίωση της ποιότητας των υπηρε¬ 
σιών κ.λ.π. 

5.3. Διατμηματικές ομάδες εργασίας. 

Για τις ανάγκες δραστηριοτήτων που απαιτούν συμμετοχή 
προσωπικού και από τα δύο τμήματα, δημιουργούνται ομάδες 
εργασίας για τις οποίες ορίζονται συντονιστές με απόφαση 
του Προέδρου. 

5.4. Ολομέλειες του Προσωπικού της Κοινότητας. 

Το προσωπικό της Κοινότητας συναντάται σε ολομέλεια σε 
τακτική βάση με τον Πρόεδρο και την Κοινοτική Αρχή με αντι¬ 
κείμενο την ενημέρωσή του για την πορεία της Κοινότητας, 
την ενημέρωση της Κοινοτικής Αρχής για τις απόψεις του 
προσωπικού και την άμεση αντιμετώπιση προβλημάτων και 
δυσλειτουργιών. 

5.5. Κανονισμοί Εσωτερικής Λειτουργίας των υπηρεσιών 
της Κοινότητας. 

Οι θέσεις εργασίας κάθε διοικητικής ενότητας με τις ανά¬ 
λογες περιγραφές εργασίας, η εσωτερική κατανομή αντικει- 

μένων και η ανάθεση αρμοδιοτήτων στο προσωπικό της Κοι¬ 
νότητας καθώς και οποιαδήποτε άλλη εσωτερική διαδικασία 
διοίκησης ή λειτουργίας της Κοινότητας, ορίζονται με αποφά¬ 
σεις του Προέδρου, μετά από εισήγηση και συζήτηση στο 
Συμβούλιο Συντονισμού στο πλαίσιο ενός ενιαίου, κωδικοποι- 
ημένου και τακτικά αναθεωρούμενου κανονισμού λειτουργίας 
της κάθε υπηρεσίας ή του συνόλου των υπηρεσιών της Κοινό¬ 
τητας. 

Κεφάλαιο Γ 

Στελέχωση των Υπηρεσιών 
Άρθρο 6 

Μόνιμες Οργανικές θέσεις με Σύμβαση Δημοσίου Δικαίου 

Οι θέσεις των κατηγοριών ΠΕ,ΤΕ και ΔΕ κατατάσσονται 
στους βαθμούς Δ (εισαγωγικός), Γ, Β και Α (καταληκτικός). 

Οι θέσεις της κατηγορίας ΥΕ κατατάσσονται στους βαθ¬ 
μούς Ε (εισαγωγικός). Δ, Γ και Β (καταληκτικός). 

Τα προσόντα διορισμού του προσωπικού στις οργανικές 
θέσεις παριγράφονται στο Π.Δ. 37α/87 και το Π.Δ. 22/90. 

Κατηγορία Πανεπιστημιακής Εκπαίδευσης. 

1 (μία) θέση κλάδου ΠΕΙ Διοικητικών. 

1 (μία) θέση κλάδου ΠΕ6 Τοπογράφων Μηχανικών. 

Κατηγορία Τεχνολογικής εκπαίδευσης. 

1 (μία) θέση κλάδου ΤΕ3 Πολιτικών Μηχανικών. 

1 (μία) θέση κλάδου ΤΕ17 Διοικητικών - Λογιστών. 

Δευτεροβάθμιας Εκπαίδευσης. 

4 (τέσσερις) θέσεις κλάδου ΔΕΙ Διοικητικών. 

3 (τρεις) θέσεις κλάδου ΔΕ 23 ειδικού προσωπικού (Κοινο¬ 
τική αστυνομία). 

1 (μία) θέση κλάδου ΔΕ24 Ηλεκτρολόγων. 

2 (δύο) θέσεις κλάδου ΔΕ29 Οδηγών αυτοκινήτων. 

1 (μία) θέση κλάδου ΔΕ30 Τεχνικών υδραυλικών. 

Η μία θέση κλάδου ΔΕΙ Διοικητικών πληρούται μόνον εφό¬ 
σον καταργηθεί η προσωρινή θέση του άρθρου 7. 

Κατηγορία Υποχρεωτικής Εκπαίδευσης. 

3 (τρεις) θέσεις κλάδου ΥΕ16 εργατών καθαριότητας εξω¬ 
τερικών χώρων. 

1 (μία) θέση κλάδου ΥΕ16 εργατών καθαριότητας εσωτερι¬ 
κών χώρων (καθαριστριών). 

1 (μία) θέση κλάδου ΥΕ16 εργατών υδρονομέων - καταμε- 
τρητών υδρομέτρων. 


3 (τρεις) θέσεις κλάδου ΥΕ16 εργατών γενικών καθηκό¬ 
ντων. 

Άρθρο 7 

Προσωρινές οργανικές θέσεις με σύμβαση Δημοσίου Δικαίου 

1 (μία) θέση κλάδου ΔΕΙ Διοικητικών 

Η προηγούμενη θέση κενούμενη με οποιονδήποτε τρόπο 
καταργείται. 

Άρθρο 8 

θέσεις Προϊσταμένων 

Στις διοικητικές ενότητες των υπηρεσιών της Κοινότητας οι 
προϊστάμενοι επιλέγονται από τους εξής κλάδους: 

- Στο Τμήμα Οικονομικών - Διοικητικών Υπηρεσιών προϊ- 
οταται μόνιμος υπάλληλος του κλάδου ΠΕΙ ή ΤΕ17 και ελλεί¬ 
ψει αυτών, του κλάδου ΔΕΙ. 

-Στο Τμήμα Τεχνικών Υπηρεσιών προίσταται μόνιμος 
υπάλληλος του κλάδου ΠΕ6 ή του κλάδου ΤΕ3. 

Άρθρο 9 
Τελικές διατάξεις 

α) Κατά την έναρξη της ισχύος του παρόντος Οργανισμού οι 
υπηρετούντες υπάλληλοι κατατάσσονται στις αντίστοιχες θέ¬ 
σεις των σχετικών κλάδων. 

β) Η κατανομή του προσωπικού στις επί μέρους διοικητικές 
μονάδες γίνεται με απόφαση του Προέδρου, μετά από σχε¬ 
τική εισήγηση των προϊσταμένων και του Συμβουλίου Συντονι¬ 
σμού, λαμβάνοντας υπόψη τις λειτουργικές ανάγκες των μο¬ 
νάδων, τα προσόντα, την πείρα και τις ειδικές γνώσεις των 
υπαλλήλων. 

γ) Οι αρμοδιότητες των διοικητικών μονάδων που περιγρά- 
φονται στον παρόντα Οργανισμό αποτελούν το βαοικό πλαί¬ 
σιο λειτουργίας τους. Λεπτομερέστερες περιγραφές αρμο¬ 
διοτήτων μπορούν να γίνουν με τη σύνταξη κανονισμών ή 
εγκυκλίων λειτουργίας των μονάδων. Κάθε άλλη μεταβολή ή 
προσθήκη αρμοδιοτήτων γίνεται με απόφαση του Προέδρου, 
λαμβάνοντας υπόψη εισηγήσεις των σχετικών Προϊσταμένων 
και του Συμβούλιο Συντονισμού των Υπηρεσιών. 

δ) Η ισχύς του παρόντος Οργανισμού αρχίζει από τη δημο¬ 
σίευσή του στην εφημερίδα της Κυβέρνησης, οπότε παύει να 
ισχύει κάθε προηγούμενη σχετική απόφαση. 

Ακροτελεύτιο Αρθρο 
Κάλυψη Δαπάνης 

Στον προϋπολογισμό του τρέχοντος έτους υπάρχουν εγκε¬ 
κριμένες πιστώσεις στους αντίστοιχους Κωδικούς Αριθμούς για 
την κάλυψη της μισθοδοσίας του υπάρχοντος προσωπικού. Η 
μελλοντική επιβάρυνση του προϋπολογισμού της Κοινότητας 
από την απόφαση αυτή δεν είναι δυνατόν να υπολογισθεί. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


